కె.ఎస్. నారాయణ

కె.ఎస్. నారాయణ, తెలంగాణ రాష్ట్రానికి చెందిన రాజకీయ నాయకుడు, మాజీ ఎంపి, మాజీ ఎమ్మెల్యే. భారత జాతీయ కాంగ్రెస్ పార్టీ తరపున 1957 నుండి 1972 వరకు సికింద్రాబాదు శాసనసభ నియోకవర్గం నుండి ఎమ్మెల్యేగా, 1977 నుండి 1984 వరకు హైదరాబాదు లోక్‌సభ నియోజకవర్గం ఎంపీగా ప్రాతినిధ్యం వహించాడు.

జననం, విద్య 
నారాయణ 1926, మే 12న తెలంగాణ రాష్ట్రం, సికింద్రాబాద్‌లో జన్మించాడు. తండ్రిపేరు కిష్టయ్య. సికింద్రాబాద్‌లోని మహబూబ్ కాలేజ్ హైస్కూల్లో ప్రాథమిక విద్యను, హైదరాబాదులోని నిజాం కశాశాలలో ఉన్నత (బి.ఏ.) విద్యను, న్యాయ కళాశాలలో న్యాయవిద్య (ఎల్.ఎల్.బి.)ను పూర్తిచేశాడు.  కొంతకాలం న్యాయవాదిగా పనిచేశాడు.

వ్యక్తిగత జీవితం 
నారాయణకు 1940లో లక్ష్మీదేవితో వివాహం జరిగింది. వారికి ముగ్గురు కుమారులు, ఇద్దరు కుమార్తెలు ఉన్నారు.

ఉద్యమ జీవితం 
1942లో 'క్విట్ ఇండియా' ఉద్యమంలో పాల్గొన్నాడు. 1947-48 సమయంలో సుమారు 15 నెలలపాటు జైలుశిక్షను కూడా అనుభవించాడు.

రాజకీయ జీవితం 
భారత జాతీయ కాంగ్రెస్ పార్టీతో తన రాజకీయ జీవితాన్ని ప్రారంభించిన నారాయణ రాష్ట్ర కాంగ్రెస్ పార్టీలో వివిధ పదవులను నిర్వర్తించాడు. కాంగ్రెస్ పార్టీ తరపున సికింద్రాబాదు శాసనసభ నియోకవర్గం నుండి వరుసగా మాడుసార్లు (1957, 1962, 1967 ఎన్నికల్లో) ఎమ్మెల్యేగా గెలుపొందాడు. ఆ తరువాత 1977లో జరిగిన లోకసభ ఎన్నికల్లో కాంగ్రెస్ పార్టీ తరపున హైదరాబాదు లోక్‌సభ నియోజకవర్గం నుండి పోటీచేసి ఎంపీగా గెలుపొందాడు. 1980లో జరిగిన లోకసభ ఎన్నికల్లో హైదరాబాదు లోక్‌సభ నియోజకవర్గం నుండి కాంగ్రెస్ (ఐ) పార్టీ తరపున పోటీచేసి ఎంపీగా గెలుపొందాడు.

ఎమ్మెల్యేగా

ఎంపీగా

నిర్వర్తించిన పదవులు 

 హైదరాబాద్ స్టేట్ కాంగ్రెస్ కమిటీ సభ్యుడు (1956 వరకు)
 ఆంధ్రప్రదేశ్ కాంగ్రెస్ కమిటీ సభ్యుడు (ప్రారంభం నుండి)
 సికింద్రాబాద్ జిల్లా కాంగ్రెస్ కమిటీ అధ్యక్షుడు (1958-60)
 ఆంధ్రప్రదేశ్ కాంగ్రెస్ కమిటీ ప్రధాన కార్యదర్శి (1977-78)
 ఆంధ్రప్రదేశ్ కాంగ్రెస్ కమిటీ ఉపాధ్యక్షుడు (1978-79)
 ఇండియన్ నేషనల్ ట్రేడ్ యూనియన్ కాంగ్రెస్ జిల్లా కార్యదర్శి
 ఐ.ఎన్.టి.యు.సి. రాష్ట్ర కార్యవర్గ సభ్యుడు
 ఆంధ్రప్రదేశ్ లెజిస్లేచర్ కాంగ్రెస్ పార్టీ జనరల్ సెక్రటరీ (1957-58)
 అంచనాల కమిటీ చైర్మన్ (1966-67 మరియు 1971-72)
 పరిశ్రమలు, వ్యవసాయం, ప్రాంతీయ కమిటీ సహకార సబ్‌కమిటీ సభ్యుడు
 పబ్లిక్ అకౌంట్స్ కమిటీ, అంచనాల కమిటీ సభ్యుడు

మూలాలు 

1926 జననాలు
హైదరాబాదు జిల్లా రాజకీయ నాయకులు
హైదరాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
హైదరాబాదు జిల్లా ఉద్యమకారులు
హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
హైదరాబాదు జిల్లా న్యాయవాదులు
హైదరాబాదు జిల్లా వ్యక్తులు
6వ లోక్‌సభ సభ్యులు
7వ లోక్‌సభ సభ్యులు
ఆంధ్రప్రదేశ్ శాసన సభ్యులు (1957)
ఆంధ్రప్రదేశ్ శాసన సభ్యులు (1962)
ఆంధ్రప్రదేశ్ శాసన సభ్యులు (1967)
భారత జాతీయ కాంగ్రెస్ నాయకులు